stanford-oval/wikipedia huggingface dataset:
Reichenau (Saksa)

| Reichenau |
| --- | --- |
 St Georgin kirkko
 vaakuna
 Reichenau
 Koordinaatit: 47°41′35″N, 09°03′47″E 
Valtio:  Saksa
Osavaltio:  Baden-Württemberg
Hallintopiiri:  Freiburg
Piirikunta:  Konstanz
Pinta-ala:  
 – Kokonaispinta-ala:  12,7 km²
Korkeus:  402 m
Väkiluku (30.6.2022):  5 489
 – Väestötiheys:  432 as./km²
Postinumero:  78479
Rekisterikilpi:  KN
 
 www.reichenau.de 
Infobox OKVirheellinen NIMI-arvo: 
Reichenau on Saksan kunta Baden-Württembergin osavaltiossa Konstanzin piirikunnassa. Kunta sijaitsee Reichenaun saarella Bodenjärvellä ja osittain mantereen puolella. Reichenaun pinta-ala on 12,7 neliökilometriä. Kesäkuun 2022 lopussa kunnassa oli 5 489 asukasta.
Reichenaun historia on tiiviisti kytköksissä Reichenaun luostariin, joka perustettiin vuonna 724. Koko saari oli luostarin maata ja maanviljelöiden työnä oli ruokkia luostariyhteisöä. Luostarisaari valittiin vuonna 2000 Unescon maailmanperintöluetteloon.
Aiheesta muualla

Kuvia tai muita tiedostoja aiheesta Reichenau Wikimedia Commonsissa
Kunnan kotisivut (saksaksi)
Ranskan Grand Prix 2000

|  Ranskan Grand Prix 2000  |
| --- | --- |
 9. osakilpailu 17 osakilpailusta kaudella 2000. 

Päivämäärä:  2. heinäkuuta 2000
Sijainti:  Circuit de Nevers Magny-Cours, Magny-Cours, Ranska
Ratatyyppi:  Moottorirata
Radan pituus:  4 251 km
Kilpailun pituus:  72 kierrosta, 306,072 km
Sää:   Aurinkoinen
Paalupaikka
Kuljettaja:   Michael Schumacher   (Ferrari)
Paaluaika:  1.15,632
Palkintokoroke
Voittaja:   David Coulthard   (McLaren-Mercedes)
Toinen:   Mika Häkkinen   (McLaren-Mercedes)
Kolmas:   Rubens Barrichello   (Ferrari)
Nopein kierros
Kuljettaja:   David Coulthard   (McLaren-Mercedes)
Kierrosaika:  1.19,479 (kierroksella 28)
Ranskan Grand Prix 2000 oli Formula 1 -kauden 9. osakilpailu, joka ajettiin 2. heinäkuuta 2000 Magny-Coursin radalla. Kilpailun voitti David Coulthard, jolle voitto oli kauden kolmas. Coulthard ajoi myös kisan nopeimman kierroksen ajalla 1,19.479.  Toiseksi ajanut Mika Häkkinen varmisti McLarenille kaksoisvoiton. Kolmanneksi ajoi Ferrarin Rubens Barrichello.
Tulokset

| Sija | Nro | Kuljettaja | Talli | Kierrokset | Aika/keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1 | 2 |  David Coulthard | McLaren-Mercedes | 72 | 1'38:05.538 | 2 | 10 |
| 2 | 1 |  Mika Häkkinen | McLaren-Mercedes | 72 | 14.748 | 4 | 6 |
| 3 | 4 |  Rubens Barrichello | Ferrari | 72 | 32.409 | 3 | 4 |
| 4 | 22 |  Jacques Villeneuve | BAR-Honda | 72 | +1:01.322 | 7 | 3 |
| 5 | 9 |  Ralf Schumacher | Williams-BMW | 72 | +1:03.981 | 5 | 2 |
| 6 | 6 |  Jarno Trulli | Jordan-Mugen-Honda | 72 | +1:15.605 | 9 | 1 |
| 7 | 5 |  Heinz-Harald Frentzen | Jordan-Mugen-Honda | 71 | +1 krs. | 8 |   |
| 8 | 10 |  Jenson Button | Williams-BMW | 71 | +1 krs. | 10 |   |
| 9 | 11 |  Giancarlo Fisichella | Benetton-Playlife | 71 | +1 krs. | 14 |   |
| 10 | 17 |  Mika Salo | Sauber-Petronas | 71 | +1 krs. | 12 |   |
| 11 | 16 |  Pedro Diniz | Sauber-Petronas | 71 | +1 krs. | 15 |   |
| 12 | 15 |  Nick Heidfeld | Prost-Peugeot | 71 | +1 krs. | 16 |   |
| 13 | 7 |  Eddie Irvine | Jaguar-Cosworth | 70 | +2 krs. | 6 |   |
| 14 | 14 |  Jean Alesi | Prost-Peugeot | 70 | +2 krs. | 18 |   |
| 15 | 20 |  Marc Gené | Minardi-Fondmetal | 70 | +2 krs. | 21 |   |
| Kesk. | 3 |  Michael Schumacher | Ferrari | 58 | Moottori | 1 |   |
| Kesk. | 18 |  Pedro de la Rosa | Arrows-Supertec | 45 | Voimansiirto | 13 |   |
| Kesk. | 12 |  Alexander Wurz | Benetton-Playlife | 34 | Ulosajo | 17 |   |
| Kesk. | 21 |  Gaston Mazzacane | Minardi-Fondmetal | 31 | Ulosajo | 22 |   |
| Kesk. | 19 |  Jos Verstappen | Arrows-Supertec | 25 | Voimansiirto | 20 |   |
| Kesk. | 8 |  Johnny Herbert | Jaguar-Cosworth | 20 | Vaihdelaatikko | 11 |   |
| Kesk. | 23 |  Ricardo Zonta | BAR-Honda | 16 | Ulosajo | 19 |   |
RAF Mildenhall

KC-135 Stratotanker RAF Mildenhallin tukikohdassa.
RAF Mildenhall on lentotukikohta Englannin Suffolkissa. Siellä operoi vuonna 2024 V-22 Osprey-koneita sekä KC-135 Stratotanker -ilmatankkauskoneita. Tukikohdalla on pitkä historia, sillä se on rakennettu vuonna 1934. Yhdysvaltain ilmavoimain käyttö siellä on jatkunut 60 vuotta.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
RAM-levy

RAM-levy (RAM-asema, RAM disk, RAM drive) on tietokoneen muistiin luotu levyosio, joka käyttää osan haihtuvasta RAM-muistista. Käyttöjärjestelmä käyttää RAM-levyä muun massamuistin tavoin. RAM-levyn etu on sen nopeus ja haittana sisällön haihtuminen virran katkaisussa.
Tuki on mukana useissa käyttöjärjestelmissä kuten AmigaOS, FreeBSD, Linux ja Mac OS X. Linux tukee myös RAM-levyn pakkausta läpinäkyvästi.
Joihinkin käyttöjärjestelmiin saa tuen erillisen lisäohjelmiston avulla kuten Windowsiin.
Ralph McQuarrie

| Ralph McQuarrie |
| --- | --- |
 McQuarrie vierailemassa Industrial Light & Magicilla vuonna 2008.
Henkilötiedot
Syntynyt: 13. kesäkuuta 1929 Berkeley, Yhdysvallat
Kuollut: 3. maaliskuuta 2012 (82 vuotta) Gary, Yhdysvallat
Kansalaisuus:  Yhdysvallat
Taiteilija
Ala:  kuvittaja
Kuuluisimpia töitä:  Tähtien sota E.T. Cocoon – nuoruudenlähde
Palkinnot
 Oscar-palkinto 1985 
Aiheesta muualla
www.ralphmcquarrie.com
Ralph Angus McQuarrie (13. kesäkuuta 1929 – 3. maaliskuuta 2012) oli yhdysvaltalainen kuvittaja ja avaruustaiteilija.  McQuarrie on tunnettu muun muassa alkuperäisen Tähtien sota -elokuvasarjan konseptikuvittajana. Hänellä oli merkittävä vaikutus muun muassa Darth Vaderin ja C-3PO:n hahmoihin.
McQuarrie oli osa tiimiä, joka sai vuonna 1985 parhaiden erikoistehosteiden Oscar-palkinnon elokuvasta Cocoon – nuoruudenlähde.
Aiheesta muualla

Ralph McQuarrie Internet Movie Databasessa. (englanniksi)
Päämajamuseo

| Päämajamuseo |
| --- | --- |

Tyyppi:  Sotahistoriallinen museo, museo 
Osoite:  Ristimäenkatu 4, 50100 Mikkeli  
Sijainti:  Mikkeli 
Koordinaatit:  61°41′28″N, 27°16′08″E
 fiPäämajamuseo 
Sisäänkäynti päämajaan, nykyiseen päämajamuseoon Mikkelissä.
Päämajamuseo on Mikkelin Kaukolassa toimiva museo, joka esittelee talvi- ja jatkosodan aikaisia ylipäällikön ja muun ylimmän sodanjohdon (päämajan) työskentelytiloja silloisessa Mikkelin Keskuskansakoulussa. Museon katuosoite on Ristimäenkatu 4.
Aluksi museo käsitti vain ylipäällikkö Carl Gustaf Emil Mannerheimin työhuoneen. Tällaisena se avattiin vuonna 1974 muun osan koulusta jatkaessa normaalia toimintaansa.
Vuonna 1989 museota laajennettiin ja se erotettiin koulurakennuksen muista tiloista.
Vuosina 1999-2001 museon tiloja ja näyttelyä kunnostettiin opetusministeriön sekä Euroopan unionin aluekehitysrahaston rahoittamassa Mikkeli – päämajakaupunki -hankkeessa. Museo avattiin puolustusvoimain lippujuhlan päivänä, ylipäällikön syntymäpäivänä 4. kesäkuuta 2001.
Päämajamuseo avautui perusnäyttelyn uudistuksen jälkeen osana Sodan ja rauhan keskus Muistia 4.kesäkuuta 2021.
Aiheesta muualla

Kuvia tai muita tiedostoja aiheesta Päämajamuseo Wikimedia Commonsissa
Suomen sotatieteelliset erikoismuseot (Aselajimuseot)
Forum Marinum
Hallinportin ilmailumuseo
Ilmatorjuntamuseo
Suomen Ilmavoimamuseo
Suomen Jääkärimuseo
Jalkaväkimuseo
Lottamuseo
Lylyn viestivarikon museo
Maneesi
Mobilia
Panssarimuseo
Pioneerimuseo
Porilaismuseo
Päämajamuseo
Raatteen Portti
Rajamuseo
Rannikkotykistömuseo
Ratsuväkimuseo
RUK-museo
Sotamuseo
Sotilaslääketieteen museo
Sukellusvene Vesikko
Suojeluskunta- ja lottamuseo
Taistelijan talo
Suomen Tykistömuseo
Viestimuseo
Reima Kellokoski

| Reima Kellokoski> Henkilötiedot |
| --- | --- |
Syntynyt: 8. elokuuta 1974 (ikä 50)
Ammatti:  muusikko
Muusikko
Taiteilijanimi:  Repe Misanthrope Frank Phropell
Aktiivisena:  1991–
Tyylilajit:  black metal
Soittimet:  rummut, laulu, kitara
Yhtyeet:  Belial (1991-1994) Plan E (1994-2000)  Impaled Nazarene (1995–) Draugnim (2007–2008) Survivors Zero (2006–2009) The Rocking Dildos
  [ Muokkaa Wikidatassa ] [ ohje ]  
Repe Misanthrope (oik. Reima Kellokoski, s. 8. elokuuta 1974) on suomalainen metallimusiikin rumpali, joka tunnetaan parhaiten black metal -yhtye Impaled Nazarenesta.
Misanthrope on soittanut myös yhtyeissä Belial, Draugnim, The Rocking Dildos, Shadow Cut, Survivors Zero sekä Plan-E.
Aiheesta muualla

Reima Kellokoski Encyclopaedia Metallumissa (englanniksi)
Impaled Nazarene
| --- | --- |
Studioalbumit:   Tol Cormpt Norz Norz Norz  Ugra-Karma  Suomi Finland Perkele  Latex Cult  Rapture  Nihil  Absence of War Does Not Mean Peace  All That You Fear  Pro Patria Finlandia  Manifest  Road to the Octagon  Vigorous and Liberating Death  Eight Headed Serpent 
EP:t:   Goat Perversion  Motörpenis  Die in Holland 
Kokoelmat:  Decade of Decadence
Livealbumit:  Death Comes in 26 Carefully Selected Pieces
Splitit:  Impaled Nazarene / Driller Killer
Demot:   Shemhamforash  Taog Eht Fo Htao Eht 
Singlet:   Satanic Masowhore  Sadogoat  Enlightenment Process  Die in Holland 
Videografia:   1999: Karmakeddon Warriors  1990–2012
Repola (Viipuri)

Punaisenlähteentorin rakennuksia vuonna 2012. Niiden välistä alkaa Leningradskoje šosse (ent. Kannaksenkatu).
Repola oli yksi Viipurin vanhoista suomalaisista kaupunginosista. Se syntyi 1800-luvun jälkipuoliskolla Salakkalahden maatunutta pohjukkaa täytettäessä. Pohjoisessa Repola rajoittui Pietarin rataan ja Viipurin rautatieasemaan, idässä Kalevan kaupunginosaan ja etelässä Pantsarlahden kaupunginosaan sekä Torkkelinpuistoon.
1900-luvun alkupuolella Repolasta muodostui Salakkalahden kaupunginosan ohella Viipurin liike-elämän keskus, jossa sijaitsi myös vilkas kauppapaikka Punaisenlähteentori. Lisäksi Repolassa toimi useita kouluja sekä nykyäänkin käytössä oleva ortodoksinen Profeetta Elian kirkko. Merkittäviä kauppakatuja olivat muun muassa Punaisenlähteentorilta alkava Kannaksenkatu (nyk. Leningradskoje šosse), Brahenkatu (nyk. Moskovskij prospekt) sekä rautatieaseman suuntaan johtava Repolankatu (nyk. Vokzalnaja ulitsa).
Vuoden 1930 väestönlaskennassa Repolassa oli 5 786 asukasta, joista 5 082 oli suomenkielisiä, 388 ruotsinkielisiä ja 316 muunkielisiä.
Arvorakennuksia

Lallukan talo – Allan Schulman (1906)
Pietisen palatsi – Bertel Jung, Oscar Bomanson ja Armas Lindgren (1907)
Profeetta Elian kirkko – Johann Brockmann (1796)
Repolan kansakoulu – Brynolf Blomqvist (1899)
Sanomalehti Karjalan toimitalo – Uno Ullberg (1929)
Vakuutusyhtiö Karjalan pääkonttori – Olli Pöyry (1943)
Viipurin Suomalaisen säästöpankin talo – Jalmari Lankinen (1928)
Viipurin Tyttölyseo – Johan Jacob Ahrenberg (1906)
Viipurin Uusi Yhteiskoulu – Bernhard Fraser ja Allan Schulman (1912)
Viipurin maalaiskunnan talo – Jalmari Lankinen (1930)
Viljelyksen talo – Paavo Uotila (1928)
Repola (yritys)

Repola Oy oli vuosina 1991–1995 toiminut suomalainen teollisuuskonserni, jonka toimialoja olivat mm. metalli- ja metsäteollisuus. Se oli aikanaan Suomen suurin teollisuusyritys. Yhtiö muodostettiin yhdistämällä Yhtyneet Paperitehtaat Oy ja Rauma-Repola Oy. Se fuusioitui vuonna 1996 Kymmene Oy:n kanssa UPM-Kymmene Oyj:ksi. Yrityksen pääjohtajana toimi sen olemassaolon ajan Rauma-Repolan entinen pääjohtaja, vuorineuvos Tauno Matomäki.
Repola-fuusion takana oli rahoittajapankki KOP ja sen pääjohtaja Jaakko Lassila. Repolan tuotteita olivat Rauma-tytäryhtiön muodostaneet Neles-Jamesbury-teollisuusventtiilit, Rauma-sukellusalukset, Nordberg-kivenmurskaimet, Sunds Defibrator -puunjalostuslaitteet sekä FMG Timberjack -metsäkoneet sekä Yhtyneistä Paperitehtaista periytyneet Walki-kartonkipakkaukset, Walkisoft-paperipyyhkeet, Raflatac-tarralaminaatit sekä erilaiset aikakaus- ja sanomalehtipaperit. Repolaan kuului myös Rauma-Repolan 1987 ostama Rosenlew-säkkiteollisuus. Monialayritykset eivät enää 1990-luvun alussa olleet suosittuja, vaan rahoittajien keskuudessa ja markkinoilla kaivattiin selvää fokusoitumista. Vuoden 1994 lopulla Repolan rakennetta alettiinkin pilkkoa. Rauma Oyj listautui 1995 itsenäisenä yhtiönä Helsingin ja New Yorkin pörssiin, ja toukokuussa 1996 Repola, Kymmene, Yhtyneet Paperitehtaat, Kymin Paperiteollisuus, Kaukas ja Wisaforest fuusioituivat UPM-Kymmeneksi. Vuonna 1999 Rauma ja Valmet sulautuivat Metso Oyj:ksi.
Aiheesta muualla

Repola Oy:n osakehistoriaa Pörssitiedon nettisivuilla
Richard Cantillon

Cantillonin teoksen ranskankielisen painoksen kansilehti.
Englanninkielinen versio An Essay on Economic Theory
Richard Cantillon (1680-luvulla – 1734) oli irlantilainen taloustieteilijä, joka teki valtaosan elämäntyöstään Ranskassa. Häntä pidetään poliittisen taloustieteen perustajana. Hän tutki yrittäjän riskejä, rahateoriaa, tilastotiedettä, väestönkasvun teoriaa sekä taloudellisia syy-seuraussuhteita, mutta hänen tutkimuksensa saivat huomiota vasta hänen kuolemansa jälkeen.
Cantillon muutti Ranskaan 1708, toimi pankkiirina ja otti Ranskan kansalaisuuden. Hän oli tyytymätön sen ajan merkantilistiseen talousteoriaan ja korosti, että varallisuus ei ole sama kuin raha tai jalometallit. Sen sijaan hän katsoi, että varallisuuden lähteenä on maa. Hänen katsotaan siten perustaneen fysiokratismina tunnetun taloustieteen suuntauksen. Cantillon korosti, että ihmiset saavat työn avulla maasta varallisuutta, joka antaa heille ravintoa, elämän mukavuutta ja nautintoja.
Cantillonin taloustieteellisiin aatteisiin vaikutti suuresti brittiläinen lääkäri William Petty, joka Cantillonin tavoin pyrki yhdistämään taloustieteeseen tilastotieteen näkökulman. Cantillonin pääteos Essai Sur La Nature Du Commerce En Général valmistui arviolta vuosien 1730 ja 1734 välillä, mutta ilmestyi vasta hänen kuolemansa jälkeen vuonna 1755. Senkin jälkeen sen arvoa vähäteltiin, koska se ei vastannut tieteenalan hallitsevaan asemaan nousseen itävaltalaisen taloustieteen näkemyksiä.
Richard Carr

| Mitalit> Maa:   Intia. Olympialaiset .Miesten maahockey | Mitalit> Maa:   Intia. Olympialaiset .Miesten maahockey | Mitalit> Maa:   Intia. Olympialaiset .Miesten maahockey | Maa:   Intia> .Miesten maahockey |
| --- | --- | --- | --- |
|  Kultaa | Los Angeles 1932 | joukkuekilpailu |  |
Richard John "Dickie" Carr (21. tammikuuta 1911 Jha Jha Intia – 25. huhtikuuta 2000) oli intialainen maahockeypelaaja. Hän kilpaili kesäolympialaisissa 1932 ja oli mukana Intian olympiakultaa voittaneessa joukkueessa. Hän teki yhden maalin. Myöhemmin hän lobbasi voimakkaasti Balbir Singhin puolesta, jotta tämä otettaisiin Intian maahockeyjoukkueen jäseneksi vuoden 1948 olympialaisiin.
R. M. Ballantyne

R. M. Ballantyne noin vuonna 1890.
Robert Michael Ballantyne (24. huhtikuuta 1825 Edinburgh, Skotlanti – 8. helmikuuta 1894 Rooma, Italia) oli skotlantilainen kirjailija, joka muistetaan erityisesti nuorten seikkailukirjoistaan kuten Korallisaari (1858). Ballantynen kirjat perustuivat hänen omiin kokemuksiinsa Hudson’s Bay Companyn palveluksessa ja muilla matkoillaan. Ballantynen kirjojen sankarit luottavat itseensä ja ovat moraalisesti suoraselkäisiä.
Suomeksi käännettyjä Ballantynen teoksia

Korallisaari (The Coral Island, 1858)
Crusoe-koira (The Dog Crusoe and His Master, 1860)
Gorillanmetsästäjät (The Gorilla Hunters, 1861)
Pikku Ailin matka maailman merillä (The Red Eric, 1861)
Aiheesta muualla

Kuvia tai muita tiedostoja aiheesta R. M. Ballantyne Wikimedia Commonsissa
Rappaus

Rapattua kerrostalon seinää Turun Patterinhaassa.
Osin rapautunutta rappausta Pompeijissa
Rappaus on rakennuksen pinnoitustapa, jota käytetään yleisimmin harkko-, tiili- ja betonirakenteisissa rakennuksissa peittämään alusrakenteiden pienet epätasaisuudet. Rappaus suojaa myös alusrakenteita säärasitukselta ja mekaaniselta kulumiselta.
Rappausmenetelmiä

Lähde:
| 0 | 1 | 2 | 3 |
| --- | --- | --- | --- |
|  Eristerappaus  Hakattu terasti  Hienorappaus  Hiertorappaus  Jalorappaus  Kaksikerrosrappaus  Kalkkirappaus  Kalkkisementtirappaus  Kamparappaus  Karkearappaus  Kipsirappaus  |  Kolmikerrosrappaus  Konerappaus  Koristerappaus  Korjausrappaus  Kuiturappaus  Kuultorappaus  Käsirappaus  Kynsirappaus  Lieterappaus  Limoitus  Listarappaus  |  Lämpörappaus  Ohutpinnoitus  Ohutrappaus  Oikaisurappaus  Paikkarappaus  Pesuterasti  Pintarappaus  Rappaus  Roiskerappaus  Rokotus  Rouhepinnoitus  |  Ruiskurappaus  Sabloonarappaus  Sgraffito  Sementtirappaus  Slammaus  Tartuntarappaus  Terastirappaus  Terrasit  Tossutus  Täyttörappaus  |
Ranskan Grand Prix 2005

|  Ranskan Grand Prix 2005  |
| --- | --- |
 10. osakilpailu 19 osakilpailusta kaudella 2005. 

Päivämäärä:  3. heinäkuuta 2005
Sijainti:  Magny-Cours, Ranska
Ratatyyppi:  Moottorirata
Radan pituus:  4,411 km
Kilpailun pituus:  70 kierrosta, 308,77 km
Sää:   Aurinkoinen
Paalupaikka
Kuljettaja:   Fernando Alonso   (Renault)
Paaluaika:  1.14,412
Palkintokoroke
Voittaja:   Fernando Alonso   (Renault)
Toinen:   Kimi Räikkönen   (McLaren)
Kolmas:   Michael Schumacher   (Ferrari)
Nopein kierros
Kuljettaja:   Kimi Räikkönen   (Team McLaren)
Kierrosaika:  1.16,423 (kierroksella 25)
Ranskan Grand Prix 2005 oli Formula 1 -kauden 10. osakilpailu, joka ajettiin Magny-Coursin radalla Ranskassa 1. - 3. heinäkuuta 2005. Kilpailun voitti Renault'n Fernando Alonso. Toinen oli Kimi Räikkönen. Kolmas oli Michael Schumacher.
Tulokset

| Sija | Nro | Kuljettaja | Talli | Kierrokset | Aika/keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1 | 5 |  Fernando Alonso | Renault | 70 | 1.31.22,232 | 1 | 10 |
| 2 | 9 |  Kimi Räikkönen | McLaren | 70 | +11,805 | 13  | 8 |
| 3 | 1 |  Michael Schumacher | Ferrari | 70 | +1.21,914 | 3 | 6 |
| 4 | 3 |  Jenson Button | BAR | 69 | +1 krs. | 7 | 5 |
| 5 | 16 |  Jarno Trulli | Toyota | 69 | +1 krs. | 2 | 4 |
| 6 | 6 |  Giancarlo Fisichella | Renault | 69 | +1 krs. | 6 | 3 |
| 7 | 17 |  Ralf Schumacher | Toyota | 69 | +1 krs. | 11 | 2 |
| 8 | 11 |  Jacques Villeneuve | Sauber | 69 | +1 krs. | 10 | 1 |
| 9 | 2 |  Rubens Barrichello | Ferrari | 69 | +1 krs. | 5 |  |
| 10 | 14 |  David Coulthard | Red Bull | 69 | +1 krs. | 15 |  |
| 11 | 4 |  Takuma Satō | BAR | 69 | +1 krs. | 4 |  |
| 12 | 7 |  Mark Webber | Williams | 68 | +2 krs. | 12 |  |
| 13 | 18 |  Tiago Monteiro | Jordan | 67 | +3 krs. | 19 |  |
| 14 | 8 |  Nick Heidfeld | Williams | 66 | +4 krs. | 14 |  |
| 15 | 19 |  Narain Karthikeyan | Jordan | 66 | +4 krs. | 17 |  |
| Kesk. | 10 |  Juan Pablo Montoya | McLaren | 46 | Moottori | 8 |  |
| Kesk. | 21 |  Christijan Albers | Minardi | 37 | Rengasrikko | 20 |  |
| Kesk. | 20 |  Patrick Friesacher | Minardi | 33 | Rengasrikko | 18 |  |
| Kesk. | 12 |  Felipe Massa | Sauber | 30 | Hydrauliikka | 9 |  |
| Kesk. | 15 |  Christian Klien | Red Bull | 1 | Polttoaineen paine | 16 |  |
Lähde:
Muuta

Renault'n 40. paalupaikka.
Kimi Räikkösen aika-ajosijoitusta pudotettiin kymmenellä moottorivaihdon takia.
Rappe

Rappe on ruotsalainen aatelissuku, josta osa on korotettu vapaaherralliseen arvoon.
Suvun kantaisä oli vuonna 1633 Ruotsin armeijan palvelukseen astunut Hänrich Rape, joka aateloitiin vuonna 1675. Suku tunnettiin tämän jälkeen pitkään sotilassukuna. Kuningas Kustaa III korotti vuonna 1771 maaherroina toimineet veljekset Christoffer Johan Rappen ja Carl Rappen vapaaherroiksi ja heidät introdusoitiin Ruotsin ritarihuoneelle 1776. Vapaaherrallinen sukuhaara polveutuu Carl Rappen jälkeläisistä.
Tunnettuja sukuun kuuluneita

Christoffer Johan Rappe (1719–1776), Turun ja Porin läänin maaherra, valtiopäivämies
Carl Rappe (1721–1790), kenraalimajuri, Kalmarin läänin maaherra, Christoffer Johan Rappen veli
Emmy Rappe (1835–1896), sairaanhoidon kehittäjä
Axel Rappe (1838–1918), kenraali, sotaministeri
Signe Rappe-Welden (1879–1974), oopperalaulaja, Axel Rappen tytär
Axel Rappe (1884–1945), kenraalimajuri, Axel Rappen (vanhemman) poika
Rainbow: Music of Central Asia Vol. 8

| Rainbow: Music of Central Asia Vol>  8 Kronos Quartet |
| --- | --- | --- |

Studioalbumin tiedot
 Äänitetty : syyskuu 2008 – maaliskuu 2009
 Julkaistu: 2010
 Tuottaja(t): David Harrington, Fairouz R. Nishanova, Theodore Levin
 Tyylilaji: taidemusiikki, folk
 Kesto: 65.39
 Levy-yhtiö: Folkways Records (40527)
Kronos Quartetin muut julkaisut
| Floodplain 2009 | Rainbow: Music of Central Asia Vol. 8 2010 | Uniko 2011 |
Rainbow: Music of Central Asia Vol. 8 on yhdysvaltalaisen jousikvartetti Kronos Quartetin albumi ja DVD, joka julkaistiin vuonna 2010 levymerkillä Folkways Records. DVD sisältää 24 minuutisen "Rainbow" dokumentin.
Kappaleet

Rangin Kaman – 25.58 (säv. Homayun Sakhi, arr. S. Prutsman)
Kohlen Atim – 7.45 (säv. J. Jahangirov, arr. Alim Qasimov / J. Garchik)
Mehriban Olaq – 4.49 (säv. S. Akhundova, arr. A. Qasimov / J. Garchik)
Getme, Getme – 12.31 (säv. S. Rustamov, arr. A. Qasimov / J. Garchik)
Leyla – 1.43 (säv. J. Jahangirov, arr. A. Qasimov / J. Garchik)
Qashlarin Kamandir – 9.45 (säv. tuntematon, arr. A. Qasimov / J. Garchik)
Kokoonpano

Jeffrey Zeigler – sello
David Harrington – viulu
John Sherba – viulu
Hank Dutt – alttoviulu
Homayun Sakhi – Afghan rubab
Salar Nader – tabla
Abbos Kosimov – doyra, qayraq
Alim Qasimov – laulu (2-6)
Fargana Qasimov – laulu, daf (2-6)
Rafael Asgarov – duduk (2-6)
Rauf Islamov – kamancheh (2-6)
Ali Asgar Ammadov – tar (2-6)
Vugar Sharifzadeh – naghara (2-6)
Aiheesta muualla

Rainbow: Music of Central Asia Vol. 8 discogs.com -sivustolla
Richard C. Tolman

| Richard C>  Tolman |
| --- | --- |
 Richard Tolman ja Albert Einstein California Institute of Technologyssä vuonna 1932.
Henkilötiedot
Syntynyt: 4. maaliskuuta 1881 West Newton, Massachusetts
Kuollut: 5. syyskuuta 1948 (67 vuotta) Pasadena, Kalifornia
Kansalaisuus:  yhdysvaltalainen
Koulutus ja ura
Tutkinnot:  Massachusetts Institute of Technology
Väitöstyön ohjaaja:  Arthur Amos Noyes
Instituutti:  California Institute of Technology
Tutkimusalue:  fysikaalinen kemia, matemaattinen fysiikka, kosmologia
Richard Chace Tolman (4. maaliskuuta 1881 West Newton, Massachusetts, Yhdysvallat – 5. syyskuuta 1948 Pasadena, Kalifornia, Yhdysvallat) oli yhdysvaltalainen fyysikko ja kosmologi. Hän oli California Institute of Technologyn fysikaalisen kemian ja matemaattisen fysiikan professori.
Tolman suoritti kandidaatintutkintonsa kemiantekniikasta Massachusetts Institute of Technologyssä vuonna 1903. Seuraavan vuoden hän asui Berliinissä, mutta palasi MIT:iin suorittaakseen opintonsa loppuun. Tohtoriksi Tolman valmistui vuonna 1910. Tämän jälkeen hän työskenteli Michiganin, Cincinnatin, Kalifornian Berkeleyn ja Illinois'n yliopistoissa. Ensimmäisen maailmansodan aikana hän palveli Chemical Warfare Servicessä. Sodan jälkeen Tolman oli vuodet 1919–1922 Fixed Nitrogen Research Laboratoryn apulaisjohtajana ja johtajana. Tutkimuslaitoksen tarkoituksena oli jatkaa hallituksen tutkimusta, joka liittyi räjähteissä ja lannoitteissa käytettyihin typpituotteisiin.
Vuonna 1922 Tolman siirtyi California Institute of Technologyyn, jossa hän työskenteli tiedeuransa loppuun asti. Hän toimi yliopistossa fysikaalisen kemian ja matemaattisen fysiikan professorina sekä ylempiin tutkintoihin johtavan osaston dekaanina. Caltechissä hän julkaisi tutkimuksia muun muassa tilastollisesta mekaniikasta ja suhteellisuusteoriasta.
Toisen maailmansodan aikaa Tolman jatkoi uraansa tiedehallinnossa. Hän oli National Defense Research Committee varapuheenjohtaja. Hän oli myös Manhattan-projektia johtaneen Leslie Grovesin johtava tieteellinen neuvonantaja. Sodan jälkeen hän oli YK:ien atomienergiakomission Yhdysvaltain-edustajan Bernard Baruchin neuvonantajana. Tolman kuoli Pasadenassa vuonna 1948.
Rauno Sappinen

Rauno Sappinen (s. 23. tammikuuta 1996 Tallinna) on virolainen jalkapalloilija. Hän on pelipaikaltaan hyökkääjä. Hän on edustanut kotimaassaan Floraa mutta pelannut tammikuusta 2018 alkaen lainalla ensin belgialaisessa Beerschot Wilrijkissa, sitten alankomaalaisessa Den Boschissa ja elokuusta 2019 lähtien slovenialaisessa Domžalessa.
Sappinen on pelannut useissa Viron juniorimaajoukkueissa. Hän pelasi Viron A-maajoukkueessa ensimmäisen kerran marraskuussa 2015 ystävyysottelussa Georgiaa vastaan. Lokakuun 2019 loppuun mennessä hän on pelannut 25 maaottelua. Hän on tehnyt maalin marraskuussa 2016 Saint Kitts ja Nevisiä vastaan ja marraskuussa 2017 Maltaa vastaan.